KOMMISSIONEN FOR DE EUROPÆISKE FÆLLESSKABER 
Bruxelles, den 30.10.1995 
KOM(95) 485 endelig udg 
ANDEN RAPPORT FRA KOMMISSIONEN 
om gennemførelsen af afgørelsen 
om rentegodtgørelser fra Fællesskabet 
på lån ydet til små og mellemstore virksomheder 
af Den Europæiske Investeringsbank som led i dennes midlertidige lånefacilitet 
(SMV-faciliteten) 

INDHOLDSFORTEGNELSE 
1. INDLEDNING 
2. RETSGRUNDLAG 
3. HVORDAN FUNGERER SM V-FACILITETEN 
3.1. EIB-globallån 
3.2. De nationale agenters rolle 
3.3. Aftalerne med pengeinstitutterne og agenterne 
3.4. Særlige kendetegn ved SMV-lånene med rentegodtgørelse 
3.5. Særlige kendetegn ved rentegodtgørelsen 
3.6. Beskæftigelsesfremmende incitamenter 
3.7. Forbedring af optagelsen af lån 
3.8. Prioritet til små SMV 
3.9. Statsstøtteregler 
3.10. Kontrol og tilsyn 
3.11. Fremme af SM V-faciliteten 
4. GENNEMFØRELSE 
4.1. Forventet jobskabelse 
4.2. Optagelse af lån under faciliteten 
4.3. Prioritet til små SMV 
5. BUDGETMÆSSIGE ASPEKTER 
BILAG: 5 
ai 
1. INDLEDNING 
Denne rapport er udarbejdet inden for rammerne af Rådets afgørelse 94/217/EF af 
19. april 19940) om rentegodtgørelser fra Fællesskabet på lån ydet til små og mellemstore 
virksomheder af Den Europæiske Investeringsbank som led i dennes midlertidige låne­
facilitet (SMV-faciliteten). Rapporten er en ajourføring af den første rapport, der blev 
udsendt af Kommissionen den 19. oktober 1994 (KOM(94) 434). 
SMV-faciliteten blev oprettet efter opfordring fra Det Europæiske Råd i København 
(21.-22. juni 1993), som opfordrede EIB til at øge den midlertidige lånefacilitet med 
3 mia. ECU, hvoraf 1 mia. ECU skulle anvendes til styrkelse af små og mellemstore 
europæiske virksomheders konkurrenceevne. ØKOFIN-Rådet blev opfordret til at under­
søge, hvordan der for den del af lånene, der vil kunne komme små og mellemstore 
virksomheder til gode, kan ydes en rentegodtgørelse, der kan kædes sammen med 
jobskabelse. 
2. RETSGRUNDLAG 
Efter at Kommissionen havde fremsat et lovgivningsforslag^ , og Europa-Parlamentet 
havde afgivet udtalelse den 24. februar 1994<3>, blev retsgrundlaget for ydelse af rente­
godtgørelsen fra Fællesskabet vedtaget af Rådet den 19. april 1994. Rådsafgørelsen 
præciserer, at rentegodtgørelsen: 
skal ydes i tilknytning til EIB-lån til SMV i Fællesskabet på 1 000 mio. 
ECU 
skal begrænses til at gælde for investeringsprojekter, der er beskæftigelses­
fremmende 
skal fastsættes til 200 basispoint (2%) 
skal ydes til låntagerne for en periode på 5 år. 
Det anføres også i afgørelsen, at faciliteten skal administreres af EIB på Fællesskabets 
vegne, og at de nærmere detaljer i forbindelse med gennemførelsen af rentegodtgørelses­
ordningen fastsættes i en samarbejdsaftale mellem Kommissionen og EIB. Denne aftale 
blev undertegnet i Luxembourg den 14. juni 1994. I december 1994 nåede Kommissionen 
og EIB til enighed om vilkårene for udvidelse af SMV-faciliteten til virksomheder fra de 
nytiltrådte medlemsstater (Østrig, Sverige, Finland) fra og med den 1. januar 1995. I juli 
1995 nåede Kommissionen og EIB desuden til enighed om at forlænge faciliteten frem til 
udgangen af 1995 og at indsætte særbestemmelser om omfordeling af uudnyttede andele. 
0) EFT L 107 af 28.4.1994, s. 57. I artikel 3 i afgørelsen hedder det, at Kommissionen hvert år 
tilsender Rådet og Europa-Parlamcntcl en rapport, der indeholder en evaluering af 
gennemførelsen af afgørelsen. 
<2> KOM(93) 332 af 9.7.1993, senere ændret ved KOM(93) 577 af 16.11.1993 (EFT C 10 af 
14.1.1994, s. 13). 
(3> EFT C 114 af 25.4.1994. 
3 
3. HVORDAN Fl) NGERER SMV-FACILITETEN 
3.1. EIB-globallån 
Størstedelen af EIB's långivning (83% af transaktionerne inden for EU i 1993) til projek­
ter har form af direkte lån, hvor låneansøgningerne vurderes af EIB's egne medarbejdere. 
Direkte långivning er generel praksis, når der er tale om transaktioner af en vis størrelse 
(f.eks. infrastrukturprojekter eller større industriprojekter). 
Når der er tale om mindre lån, navnlig SMV-lån, benytter EIB sig af globallån, i 
forbindelse med hvilke der undertegnes rammeaftaler med forskellige pengeinstitutter i 
medlemsstaterne. Pengeinstitutterne har derefter ret til at trække på EIB-midler op til 
bestemte maksimumsbeløb med henblik på at yde sublån til projekter, der er i overens­
stemmelse med bestemmelserne og vilkårene i rammeaftalen. Pengeinstitutterne varetager 
projektevalueringen (på grundlag af kriterier, der på forhånd er aftalt med EIB og efter­
følgende skal godkendes af EIB) og alle relationer med låntagerne. Pengeinstitutterne er 
endvidere ansvarlige over for EIB for, at de globallånsmidler, der videreudlånes til de 
endelige låntagere, tilbagebetales fuldt ud og rettidigt. I forbindelse med SMV-faciliteten 
har pengeinstitutterne stort set en tilsvarende rolle, idet de vurderer de enkelte låneansøg­
ninger og afgør, om ansøgerne kan komme i betragtning til sublån. 
3.2. De nationale agenters rolle 
I de fleste medlemsstater er administrationen af rentegodtgørelsesordningen blevet lagt i 
hænderne på en enkelt national agent pr. land. Disse agenter står under EIB's tilsyn og har 
til opgave at behandle alle anmodninger om rentegodtgørelse inden for et enkelt land; de 
endelige låntagere har dog ingen direkte kontakt eller forbindelse med agenten, idet 
agenten modtager al nødvendig information fra pengeinstitutterne. I nogle lande kan 
agenten også optræde som låneformidler. 
Agenterne sikrer, at godkendte ansøgninger om rentegodtgørelse registreres og behandles 
i den rækkefølge, de indgives. De er desuden ansvarlige for at behandle og verificere de 
bevismidler, låntagerne opfordres til at fremlægge til godtgørelse af den beskæftigelses­
fremmende virkning, samt for den konkrete udbetaling (og efter behov tilbagebetalingen) 
af rentegodtgørelsen. Agenterne spiller derfor en vigtig rolle i forbindelse med at sikre, at 
potentielle og faktiske låntagere behandles ens, og at alle administrative procedurer i 
forbindelse med verifikationen af ansøgninger og udbetalingen af rentegodtgørelse 
effektueres rettidigt og ensartet. 
3.3. Aftalerne med pengeinstitutterne og agenterne 
Så snart retsgrundlaget for ydelse af rentegodtgørelse var på plads, gav EIB sig i kast med 
at undertegne de nødvendige aftaler med pengeinstitutterne, enten ved at ændre allerede 
eksisterende globallånsaftaler eller ved at undertegne nye aftaler. 
EIB har udpeget den nationale agent i hver medlemsstat efter samråd med de nationale 
myndigheder. I de lande, hvor der ikke er udpeget en agent, varetager EIB denne rolle. En 
oversigt over agenterne og pengeinstitutterne findes i bilag 1. Hver agent har fået tildelt en 
første andel af den samlede facilitet for at kunne begynde sin virksomhed; en senere (og 
endelig) tildeling er blevet effektueret i løbet af april 1995 på basis af, hvor mange 
lånetilsagn der er blevet afgivet ud af den første rate. 
3.4. Særlige kendetegn ved SMV-lånene med rentegodtgørelse 
De sublån (SMV-lån), der ydes af pengeinstitutterne til låntagerne, og hvortil der ydes 
rentegodtgørelse, kan højst beløbe sig til 30 000 ECU multipliceret med antallet af 
nyoprettede arbejdspladser. Hvis låneansøgningen overstiger dette maksimumsbeløb 
(f.eks. hvis der ansøges om 200 000 ECU, og der kun skabes 5 nye arbejdspladser), ydes 
der ikke rentegodtgørelse for det lånebeløb, der overstiger det loft, der er bestemt af 
antallet af nyoprettede arbejdspladser (50 000 ECU). 
Lån, hvortil der ydes rentegodtgørelse, har en løbetid på mindst 5 år; det er ikke muligt at 
foretage frivillig tilbagebetaling gennem de første 5 år (medmindre rentegodtgørelsen 
tilbagebetales). Lånene kan ikke kombineres med andre rentelettede lån fra EIB under 
andre ordninger eller med EKSF-lån. Der gælder ingen faste regler for lånevalutaen eller 
tilbagebetalingsformlen (tidsplan, henstand osv.). Lånene kan være enten fastforrentede 
eller til variabel rente. 
3.5. Særlige kendetegn ved rentegodtgørelsen 
Ifølge rådsafgørelsen fastsættes rentegodtgørelsen til 2 procentpoint. Eftersom lånene til 
SMV kan være denomineret i forskellige valutaer, og tidsplanen for tilbagebetaling af 
lånene kan variere (efter løbetid, varigheden af en eventuel henstand osv), kan rente­
godtgørelsens faktiske værdi variere fra låntager til låntager, selv om lånets størrelse er 
den samme. For at sikre en retfærdig og ensartet behandling af alle låntagere beregnes og 
udbetales rentegodtgørelsen derfor på basis af et fiktivt 5-årigt stående lån i ECU. Ved 
denne type lån svarer en rentegodtgørelse på 2% pr. år gennem en periode på 5 år til i alt 
10% af SMV-lånebeløbet (dvs. 3 000 ECU pr. arbejdsplads). 
3.6. Beskæftigelsesfremmende incitamenter 
I lyset af sigtet med SMV-faciliteten (beskæftigelsesfremme, opretholdelse af økonomisk 
vækst gennem produktive investeringer) tilbydes låneansøgerne særlige incitamenter til 
fremme af en hurtig jobskabelse og en hurtig gennemførelse af investeringsplaner. For det 
første skal ansøgninger om lån med rentegodtgørelse under SMV-faciliteten være indgivet 
inden en bestemt frist (der oprindeligt blev sat til den 31. juli 1995, men senere blev 
forlænget til den 15. december 1995). Derudover udbetales det samlede rente­
godtgørelsesbeløb (dvs. 3 000 ECU pr. nyoprettet arbejdsplads) til låntagerne på én gang, 
så snart følgende betingelser vedrørende investeringen og jobskabelsen er opfyldt: 
£~ 
SMV-lånet skal reelt være blevet udbetalt 
den første rentebetaling skal være forfaldet 
de nyoprettede arbejdspladser skal have eksisteret i mindst seks på 
hinanden følgende måneder 
bevismidlerne for, at disse betingelser er opfyldt, skal være fremlagt for den 
nationale agent (via det relevante pengeinstitut). 
Selv om ansøgerne tydeligvis har til hensigt at iværksætte den planlagte rekruttering 
hurtigst muligt, viser erfaringen, at skabelsen af nye arbejdspladser kan tage lang tid 
(feks. fordi jobskabelsen er knyttet til gennemførelsen af et omfattende investerings­
program). Ansøgerne har derfor en vis fleksibilitet med hensyn til tidspunktet for ind­
givelse af ansøgning om rentegodtgørelse. Under alle omstændigheder skal de pågældende 
job være skabt senest den 31. december 1996. 
Ansøgere, der skaber færre arbejdspladser end det antal, der oprindeligt dannede grundlag 
for ansøgningen (dvs. færre arbejdspladser end angivet i låneansøgningen), modtager kun 
rentegodtgørelse for det antal arbejdspladser, der reelt oprettes. Er det modsatte tilfældet 
(flere arbejdspladser skabt end oprindeligt ventet), udbetales der kun rentegodtgørelse i 
forhold til det antal arbejdspladser, der blev angivet i låneansøgningen. 
3.7. Forbedring af optagelsen af lån 
For at undgå, at den rentegodtgørelse, der kan udbetales under denne ordning, anvendes 
ineffektivt eller kun delvis, findes der to særbestemmelser om omfordeling af uudnyttede 
midler. Begge omfordelingsmekanismer tager udgangspunkt i de reservelister, de 
nationale agenter har lov til at udarbejde, hvis der er en kraftig efterspørgsel i deres land 
efter lån under faciliteten. 
Den ene omfordelingsmekanisme opererer på tværs af landegrænserne. Den giver 
mulighed for at tildele andele, der pr. 15. december 1995 stadig er uudnyttede, til 
ansøgere på reservelisten. Denne engangsomfordeling sker på basis af det daterede 
ansøgningsregister, der føres af de nationale agenter, og i den rækkefølge ansøgningerne 
er registreret heri. 
Den anden type omfordeling sker løbende og udelukkende mellem ansøgere inden for det 
samme land. Ansøgere på reservelisten, der opfylder alle de nødvendige betingelser 
vedrørende jobskabelse, far herved mulighed for at modtage rentegodtgørelse, som 
oprindeligt var tildelt andre ansøgere, specielt i tilfælde, hvor sidstnævnte synes at have 
overvurderet, hvor mange job de ville være i stand til at skabe inden for den givne 
tidsramme. 
3.8. Prioritet til små SMV 
EIB's sædvanlige globallånsarrangementer med pengeinstitutterne definerer et SMV som 
en virksomhed med-faste nettoaktiver på højst 75 mio. ECU og mindre end 500 ansatte, 
hvis aktiekapital for højst en tredjedels vedkommende ejes af et selskab, der ikke er et 
SMV. I forbindelse med SMV-faciliteten er agenterne og pengeinstitutterne blevet bedt 
om at give prioritet til små virksomheder, primært virksomheder, der ikke har mere end 
250 ansatte og enten ikke har en omsætning, der overstiger 20 mio. ECU, eller ikke har 
samlede aktiver, der overstiger 10 mio. ECU. 
6 
For i særlig grad at favorisere sådanne mindre virksomheder bør mindst 60% af 
modtagerne af lån med rentegodtgørelse tilhøre denne kategori virksomhed. Derudover er 
der intet loft over størrelsen af SMV-lånene til virksomheder i denne kategori, hvorimod 
lån med rentegodtgørelse til større SMV er begrænset til 810 000 ECU (svarende til 27 
nyoprettede arbejdspladser). 
3.9. Statsstøtteregler 
SMV-faciliteten er i overensstemmelse med gældende statsstøtteregler i medlemsstaterne 
og med EU-reglerne om hurtig godkendelse af støtteordninger^1), der fastsætter loft over, 
hvor stort et støttebeløb der kan ydes, navnlig i forhold til de samlede investerings­
omkostninger, støttebeløbet pr. nyoprettet arbejdsplads osv. I betragtning af det forholds­
vis begrænsede støttebeløb kan den administrative kontrol i forbindelse med statsstøtte 
reduceres til det strengt nødvendige. 
3.10. Kontrol og tilsyn 
Agenterne baserer deres kontrol af, om ansøgerne er berettigede til rentegodtgørelse, på 
pengeinstitutternes og låntagernes erklæringer samt på tilsagn fra EIB om, at EIB's 
kriterier er opfyldt. Derudover gennemfører EIB som et supplement til sit sædvanlige 
tilsyn med globallån en stikprøvekontrol af de bevismidler, der fremlægges i forbindelse 
med ansøgninger om rentegodtgørelse. Hvis de af en låntager fremlagte dokumenter eller 
afgivne erklæringer er urigtige eller vildledende, specielt hvad angår oplysningerne til 
kontrol af jobskabelsen, vil udbetalingen af rentegodtgørelse blive indstillet, og låntageren 
vil få pålagt at tilbagebetale det modtagne rentegodtgørelsesbeløb til pengeinstituttet. EIB 
har endvidere truffet de nødvendige arrangementer med agenterne og pengeinstitutterne, 
så Revisionsretten far mulighed for at løse sine opgaver i denne forbindelse og kontrollere, 
om rentegodtgørelsesbetalingerne effektueres forskriftsmæssigt. 
3.11. Fremme af SMV-faciliteten 
Mulighederne for at fremme SMV-faciliteten og gøre den til en succes afhænger i vid 
udstrækning af, om der er bred adgang til oplysninger om SMV-facilitetens eksistens og 
funktionsmåde, navnlig blandt potentielle låntagere. 
Kommissionen og EIB har været særlig opmærksom på dette aspekt og har udarbejdet en 
informationsbrochure, der kort beskriver rentegodtgørelsesordningens formål og 
funktionsmåde og indeholder en liste over de pengeinstitutter, der kan sendes ansøgninger 
til. Brochuren foreligger på alle fællesskabssprog og er blevet distribueret via det net af 
pengeinstitutter, der deltager i ordningen. Derudover er EU-Rådgivningskontorerne blevet 
opfordret til at spille en aktiv rolle i henseende til at formidle information om faciliteten og 
betingelserne for at komme i betragtning. 
0) Meddelelse til medlemslandene om den hurtige godkendelsesprocedure af støtteordninger til 
SMV og af ændringer i eksisterende støtteordninger (92/C213/03 af 2.7.1992); EFT C 213 af 
19.8.1992, s. 10. 
Y-
4. GENNEMFØRELSE 
4.1 Forventet jobskabelse 
SMV-facilitetens virkning for skabelsen af nye arbejdspladser har været overvåget nøje. 
Eftersom låntagerne har ret til lån med rentegodtgørelse på 30 000 ECU for hver 
nyoprettet arbejdsplads, og det samlede lånebeløb i EIB-lån under faciliteten andrager 
1 mia. ECU, vil SMV-faciliteten således kunne føre til oprettelse af mindst 33 333 nye 
arbejdspladser. 
De indsamlede statistiske oplysninger tyder på, at denne målsætning allerede på dette 
stadium så rigeligt er nået, idet det samlede antal nye arbejdspladser i Unionen på 
nuværende tidspunkt er på næsten 42 000. Hvis dette tal ekstrapoleres ud på et lånebeløb 
på 1 mia. ECU, kan der forventes skabt mere end 45 000 nye arbejdspladser i alt. Antallet 
af arbejdspladser, der forventes skabt for hver medlemsstat, er anført i bilag 2, og bilag 3 
viser det gennemsnitlige lånebeløb pr. nyoprettet arbejdsplads i de enkelte lande. 
4.2. Optagelse af lån under faciliteten 
Lånetildelingsprofilen i hver enkelt medlemsstat er anført i bilag 4. For hvert land angiver 
grafen, hvor stort et beløb der allerede er blevet tildelt og udbetalt, og hvor stor en del der 
endnu ikke er blevet brugt (uudnyttet andel). Adskillige lande har allerede som 
forberedelse på en senere omfordeling udarbejdet en reserveliste. 
Det samlede lånebeløb for hele Unionen udgør på nuværende tidspunkt 951,6 mio. ECU 
svarende til ca. 95% af det samlede lånebeløb under faciliteten (pr. 31. juli 1995). Det 
samlede låneansøgningsbeløb på reservelister udgør mere end 182 mio. ECU. 
4.3. Prioritet til små SMV 
Bilag 5 viser, at pengeinstitutterne i de enkelte medlemsstater så rigeligt har opfyldt kravet 
om at tildele mindst 60% af alle lånene til små SMV. Gennemsnitstallet for Unionen er på 
ca. 95%. 
5. BUDGETMÆSSIGE ASPEKTER 
Budgetbevillingerne til betaling af rentegodtgørelser beløb sig til 65,5 mio. ECU for 1994, 
hvoraf 45,5 mio. ECU blev overført til EIB i midten af 1994 og de resterende 20 mio. 
ECU ved udgangen af 1994, efter at der på Parlamentets beslutning var foretaget 
budget overførsler ved afslutningen af regnskabsåret. Den bevilling, Kommissionen 
foreslog i det foreløbige budgetforslag for 1995 (22,75 mio. ECU), blev nedsat tilsva­
rende, og der blev på 1995-budgettet godkendt bevillinger på 2,75 mio. ECU (som blev 
udbetalt i begyndelsen af 1995). I det foreløbige budgetforslag for 1996 har Kommis­
sionen foreslået en bevilling på 7,75 mio. ECU. 
Alle midler, der overføres til EIB til betaling af rentegodtgørelser, krediteres en særlig 
fællesskabskonto i EIB; der tilskrives kreditrente på kontoen hver måned. Hvis der 
resterer pengemidler, når SMV-faciliteten ophører, vil disse blive tilbagebetalt til Fælles­
skabets budget. 
? 
BILAG 1 
GENNEMFØRELSEN AF SMV-FACILITETEN I DE ENKELTE MEDLEMSSTATER 
(SITUATIONEN PR. SEPTEMBER 1995) 
Medlemsstat Agent Pengeinstitutter 
Østrig BORGES INVESTKREDIT 
Belgien SNCI/NMKN SNCI plus andre EIB-globallånsformidlere via 
SNCI 
Danmark FIH FJH 
Tyskland KfW Hele banksystemet via KfW 
Grækenland Økonomiministeriet Alle globallånsformidlere 
Spanien ICO Hele banksystemet via ICO 
Frankrig CDC BFCM, CCCC, CCBP, CFD, CNCA, CNCM, 
CMB, CBG-PARIBAS, CCF 
Irland EIB ICC og AIB 
Italien MCC Alle globallånsformidlere 
Luxembourg SNCI SNCI 
Nederlandene NIB NIB, ING, ABN AMRO 
Portugal IAPME1 Alle globallånsformidlere 
Sverige SEK SEK 
Finland KERA KERA 
Det Forenede Kongerige Barclays Barclays, Barclays MBF, Midland, Royscot 
Trust, The Royal Bank of Scotland, Bank 
Scotland, Clydesdale, Northern Bank 
<3 
BILAG 2 
FORVENTET JOBSKABELSE 
(Situationen pr. 31. juli 1995; i antal job) 
yin 
JL» ii-v.n.vj J 
GENNEMSNITLIG LÅNESTØRRELSE PR NYOPRETTET 
(Situationen pr. 31. juli 1995; i ECU) ARBEJDSPLADS 
Al 
LÅNETILDELING 
(Situationen pr. 31. juli 1995; i mio. ECU) BILAG 4 
JJJLL/rvvj J 
PROCENTDEL AF SMÅ SMV 
(Situationen pr. 31. juli 1995; i procent) 
Æ> 

ISSN 0254-1459 
KOM(95) 485 endelig udg. 
DOKUMENTER 
DA 08 01 
Katalognummer : CB-CO-95-527-DA-C 
ISBN 92-77-94458-7 
Kontoret for De Europæiske Fællesskabers Officielle Publikationer 
L-2985 Luxembourg 
AH